Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az adózás rendjérõl szóló 1990. évi XCI. törvény (a továbbiakban: Art.) 46. §-a értelmében:
Paragraph Index: 984

„46. § (1) Adótitok az adózást érintõ tény, adat, körülmény, határozat, igazolás vagy más irat.” Az Art. 47. §-a meghatározza azokat az eseteket, melyekben adótitok jogszerûen felhasználható. Az Art. 47. §-a nem ad felhatalmazást a megyei közigazgatási hivataloknak, sem az általuk kirendelt szakértõknek arra, hogy az illetékhivatalban kezelt adótitoknak minõsülõ adatokat megismerjék, kezeljék. Az ingatlanok forgalmi értékérõl úgy is tájékoztatást adhat az illetékhivatal, hogy a kisajátítási szakértõvel nem közöl személyes adatot. Ez történhet úgy, hogy az adásvételi szerzõdésbõl a személyes adatokat kihúzzák, de történhet úgy is, hogy az adásvételi szerzõdést nem adja át az illetékhivatal a szakértõnek, csupán az ingatlan eladási áráról tájékoztatják a kisajátítási szakértõt. Mindkét megoldás adatvédelmi szempontból elfogadható lenne. Azonban szeretném nyomatékosan jelezni Hivatalvezetõ Úrnak, hogy nem minden az Art. hatálya alá tartozó adótitok egyben személyes adat is. Az Ön beadványában érintett adatkérés akadályát nem a személyes adatok

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes